open-index/open-wikipedia-markdown huggingface dataset:
Άγιος Δομέτιος Λευκωσίας

Ο **Άγιος Δομέτιος** είναι δήμος της επαρχίας Λευκωσίας στην Κύπρο. Αποτελεί έναν από τους δώδεκα δήμους της επαρχίας Λευκωσίας. Μετά την τουρκική εισβολή του 1974, το μεγαλύτερο μέρος της διοικητικής έκτασης του Δήμου Αγίου Δομετίου δεν ελέγχεται από την Κυπριακή Δημοκρατία. Το έδαφος αυτό ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

## Τοποθεσία
Στα νότια συνορεύει με τον Δήμο Έγκωμης, στα ανατολικά με τον Δήμο Λευκωσίας, στα βόρεια με το Ορτάκιοϊ και το Κιόνελι και στα δυτικά με τον Γερόλακκο.

## Ονομασία
Η ονομασία *Άγιος Δομέτιος* προέρχεται από τον Άγιο Δομέτιο. Ωστόσο, στο αγιολόγιο υπάρχουν 3 όσιοι και τέσσερις μάρτυρες με την ονομασία Δομέτιος και δεν είναι γνωστό σε ποιον από αυτούς οφείλει την ονομασία του. Το μόνο που είναι γνωστό είναι το γεγονός ότι στην κοινότητα σήμερα τιμάται ο Άγιος Δομέτιος ο Πέρσης.

## Ιστορία
Ο Άγιος Δομέτιος αναφέρεται ως χωριό από την εποχή της Φραγκοκρατίας. Ο Φλώριος Βουστρώνιος το αναφέρει ότι ήταν φέουδο.

### Δημαρχείο
Το 1986 ο Άγιος Δομέτιος μετεξελίχθηκε σε δήμο.

## Δημογραφία
### Πληθυσμιακή εξέλιξη
Ο πίνακας που ακολουθεί παρουσιάζει τον πληθυσμό του Αγίου Δομετίου όπως καταγράφηκε στις απογραφές πληθυσμού που έγιναν στην Κύπρο. 



## Διοικητική διαίρεση

Ο Δήμος Αγίου Δομετίου, για διοικητικούς σκοπούς, χωρίζεται σε 2 συνοικίες: 

*Άγιος Γεώργιος
*Άγιος Παύλος

## Δήμαρχοι
Δήμαρχοι Αγίου Δομετίου διετέλεσαν κατά σειρά οι:

*Ανδρέας Κλεάνθους (1986-1996)
*Ανδρέας Χατζηλοΐζου (1997-2011)
*Κώστας Πέτρου (2012- )

## Αδελφοποιήσεις
Ο Δήμος Αγίου Δομετίου είναι αδελφοποιημένος με:
* Δήμο Αγίου Νικολάου Κρήτης (Ελλάδα, 1993): Αρχικά ο δήμος ήταν αδελφοποιημένος με τον Δήμο Αγίου Νικολάου (πρόγραμμα Καποδίστριας). Μετά την ενοποίηση του Δήμου Αγίου Νικολάου με άλλους δήμους και τη δημιουργία του νέου Δήμου Αγίου Νικολάου το 2011, η αδελφοποίηση ισχύει με αυτόν τον δήμο.
* Δήμο Κορυδαλλού (Ελλάδα, 2000).

## Αθλητικά σωματεία και αθλητικές εγκαταστάσεις
Γνωστό αθλητικό σωματείο της περιοχής είναι η Ένωσις Νέων Αγίου Δομετίου (ΕΝΑΔ). Η ΕΝΑΔ δραστηριοποιείται στην καλαθοσφαίριση έχοντας κατακτήσει πρωταθλήματα Α΄ κατηγορίας ανδρών και Α΄ κατηγορίας γυναικών. 

Επίσης, στον Άγιο Δομέτιο έχει την έδρα του ο ΕΑΣ Αγίου Δομετίου, ο οποίος διατηρούσε ποδοσφαιρική ομάδα η οποία πλέον είναι ανενεργή.

Στον δήμο βρίσκεται ο μοναδικός ιππόδρομος της Κύπρου, γνωστός με το όνομα «Λέσχη Ιπποδρομιών Λευκωσίας» Η ιπποδρομία αναβίωσε στην Κύπρο από τα τέλη του 19ου αιώνα. Το άθλημα ωστόσο εξασκείτο στο νησί ήδη από την Ελληνιστική περίοδο, όπως μαρτυράται από περιγραφές ιπποδρομιών από τον ελληνιστικούς συγγραφείς. Οι ιπποδρομίες αποτελούσαν ένα βασιλικό άθλημα, καθώς βασιλείς ήταν αυτοί που συμμετείχαν σε αυτές.

## Παραπομπές


## Πηγές
*

## Εξωτερικοί σύνδεσμοι
* 
* 


Κατηγορία:Δήμοι της Επαρχίας Λευκωσίας
Κατάλογος πρωθυπουργών του Αγίου Βικεντίου και Γρεναδίνων

Ο  **Πρωθυπουργός του [[Άγιος Βικέντιος και Γρεναδίνες|Αγίου Βικεντίου και Γρεναδίνων]]** είναι αρχηγός της κυβέρνησης και διορίζεται από τον εκάστοτε Μονάρχη, με βάση το Σύνταγμα.

Πριν την ανεξαρτησία, την περίοδο από το 1956 ως το 1969 η ονομασία του αρχηγού της κυβέρνησης ήταν επικεφαλής υπουργός (Chief Minister). Από το 1969 ως το 1979 το αξίωμα του Πρωθυπουργού ονομαζόταν **Premier**. Ο πρώτος πρωθυπουργός μετά την ανεξαρτησία, το 1979, ήταν ο Μίλτον Κάτο.

## Επικεφαλής υπουργοί (1956–1969)

## Πρωθυπουργοί (Premiers) του Αγίου Βικεντίου (1969–1979)

## Πρωθυπουργοί του Αγίου Βικεντίου και Γρεναδίνων (1979–σήμερα)

## Γραμμή χρόνου

## Παραπομπές


*
Αγιος Βικεντ
Φαρυάμπ (περιοχή)

Με το όνομα **Φαρυάμπ**, ή **Φαριάμπ**, φέρεται μία από τις 34 διοικητικές περιφέρειες (νομούς) του Αφγανιστάν. 

Βρίσκεται στο βόρειο τμήμα της Χώρας, στα σύνορα με το Τουρκμενιστάν. Η έκτασή της φθάνει, περίπου, τα 20.300 τ.χλμ. και ο πληθυσμός της, κατ΄ εκτίμηση το 1980 αριθμούσε τους 561.000, ενώ το 2006 έφθασε τους 860.000  κατοίκους. Περιλαμβάνει 14 επαρχίες. Επικρατούσες γλώσσες στη περιοχή είναι η ουζμπεκική, η τουρμενική και περσική δαρδική. 
Πρωτεύουσα του νομού είναι η ομώνυμη Μεϊμανά, ή Μεϊμανέχ, της ομώνυμης επαρχίας.

## Επαρχίες
Οι 14 υπαγόμενες επαρχίες στο νομό Φαρυάμπ, κατ΄ αλφαβητική σειρά, είναι: η Αλμάρ, η Αντκόι, η Γκουρζιβάν, η Κβάζα Σαμπς Πος, η Καραμκόλ, η Καϊσάρ, η Κουργκάν, η Κοχιστάν, η Μεϊμανά όπου και η ομώνυμη πρωτεύουσα του νομού, η Κχανί Σαχάρ Μπαγκ, η η Μπιλτσιράγκ, η Νταουλάτ Αντάτ, η Παστούν Κοτ και η Σιρίν Ταγκάμπ.

## Παραπομπές


## Πηγές
*«Εγκυκλοπαίδεια Πάπυρος Λαρούς Μπριτάννικα» τ.12ος, σ.377

Κατηγορία:Επαρχίες του Αφγανιστάν
Χεράτ (περιοχή)

Με το όνομα **Χεράτ** αναφέρεται μία από τις 34 διοικητικές περιφέρειες (νομούς) του Αφγανιστάν. 

Βρίσκεται στο δυτικό τμήμα της Χώρας, στα σύνορα με το Ιράν. Η έκτασή της φθάνει τα 54.780 τετρ. χιλιόμετρα περίπου και ο πληθυσμός της, κατ΄ εκτίμηση το 1980 αριθμούσε 702.000 κατοίκους, ενώ το 2002 είχε ξεπεράσει τους 1.180.000 κατοίκους. Περιλαμβάνει 16 επαρχίες. Επικρατούσα γλώσσα στη περιοχή είναι η περσική δαρδική. 
Πρωτεύουσα του νομού είναι η ομώνυμη Χεράτ, της ομώνυμης επαρχίας.

## Επαρχίες
Οι 16 επαρχίες του νομού Χεράτ, κατά αλφαβητική σειρά, είναι: η Αντρασκάν, η Γκοριάν, η Γκουζάρα, η Γκουλράν, η Ζίντα Τζαν, η Ιντζίλ, η Καρούχ, η Κοχσάν, η Κουσκχ, η Κούσχκι Κούνα, η Όμπε, η Πατούν Ζαργκούν ή Φοσάντζ, η Σιντάντ ή Σαμπσβάρ, η Σιστί Σαρίφ, η Φαρσί και η Χιράτ ή Χεράτ, όπου και η ομώνυμη πρωτευουσα του νομού.

## Παραπομπές


## Πηγές
* *Εγκυκλοπαίδεια Πάπυρος Λαρούς Μπριτάννικα*, τόμ. 12ος, σελ. 377

## Εξωτερικοί σύνδεσμοι
* 

Κατηγορία:Επαρχίες του Αφγανιστάν
Χελμάντ (περιοχή)

Με το όνομα **Χελμάντ** ή **Χέλμαντ** φέρεται μία από τις 34 διοικητικές περιφέρειες (νομούς) του Αφγανιστάν. 

Βρίσκεται στο νότιο τμήμα της χώρας, στα σύνορα με το Πακιστάν, και άλλοτε Βαλουχιστάν. Είναι η μεγαλύτερη σε έκταση περιοχή της Χώρας. Η έκτασή της φθάνει, περίπου, τα 58.580 τ.χλμ. και ο πληθυσμός της, κατ' εκτίμηση το 1980 αριθμούσε τους 584.000, ενώ το 2006 ξεπέρασε τους 745.000  κατοίκους. Περιλαμβάνει 14 επαρχίες. Επικρατούσα γλώσσα στη περιοχή είναι η περσική παστούν. 
Πρωτεύουσα του νομού είναι η Λασκάρ Γκαχ, της ομώνυμης επαρχίας.

## Επαρχίες
Οι 14 υπαγόμενες επαρχίες στο νομό Χέλμαντ, κατ' αλφαβητική σειρά, είναι: η Βασίρ, η Γκαρμσίρ, η Γκερίσκ, η Κατζάκι, η Κχανασίν, η Λασκάρ Γκαχ ή Λασκαργκάχ, όπου και η ομώνυμη πρωτεύουσα του νομού, η Μπαγκράν, η Μουσά Κάλα, η Νάβα-ι Μπαρακτσάι, η Ναντ Αλί ή Νανταλί, η Νεουζάντ, η Ντισού, η Ρεγκ και η Σαγκίν.

## Παραπομπές


## Πηγές
* «Εγκυκλοπαίδεια Πάπυρος Λαρούς Μπριτάννικα», τ.12ος, σ. 377

Κατηγορία:Επαρχίες του Αφγανιστάν
Αμχάρα (περιφέρεια)

Η **Αμχάρα** (αμχ. አማራ) είναι περιφέρεια της Αιθιοπίας που βρίσκεται στα βορειοανατολικά της χώρας.

Πρωτεύουσα της είναι το Μπαχίρ Νταρ. Έχει πληθυσμό περίπου 18,1 εκατ. κατοίκων και έκταση 156.960 τετ.χλμ. Επίσημη γλώσσα είναι αμχαρική γλώσσα. Εδώ βρίσκεται η μεγαλύτερη λίμνη της χώρας, η Τάνα, καθώς και επίσης το εθνικό πάρκο Σίμιεν με το ψηλότερο βουνό της Αιθιοπίας, Ρας Ντασέν. 

## Εξωτερικοί σύνδεσμοι
* 

Κατηγορία:Περιφέρειες της Αιθιοπίας
Οι τρεις κορώνες του ναύτη

**Οι τρεις κορώνες του ναύτη** είναι μια ταινία γαλλικής παραγωγής, σε σκηνοθεσία του Ραούλ Ρουίς (1983). 

## Υπόθεση
Ένας φοιτητής δολοφονεί τον κηδεμόνα του χωρίς προφανή αίτια. Συναντά ένα ναύτη στο λιμάνι, που τον προσκαλεί σ' ένα καμπαρέ. Εκεί του προτείνει να τον αντικαταστήσει στο πλοίο του, με αντίτιμο τρεις δανέζικες κορώνες, αλλά και με την υποχρέωση να ακούσει την αφήγηση της ζωής του.

## Τεχνικά χαρακτηριστικά
* Τίτλος: *Οι τρεις κορώνες του ναύτη*
* Σκηνοθεσία: Ραούλ Ρουίς
* Σενάριο: Φρανσουά Εντ και Ραούλ Ρουίς
* Παραγωγή: Paulo Branco, Maya Feuiette, Jean Lefaux, José Luís Vasconcelos
* Μουσική: Jorge Arriagada
* Φωτογραφία: Sacha Vierny
* Μοντάζ: Valeria Sarmiento και Pascale Sueur
* Χώρα : Γαλλία
* Format : Έχρωμη - 1,85:1 - Dolby Digital - 35 mm
* Είδος : Ποιητικό δράμα
* Διάρκεια : 117 διάρκεια
* Πρώτη προβολή : 5 Οκτωβρίου 1983

## Ηθοποιοί
* Ζαν-Μπερνάρ Γκιγιάρ: ο ναύτης
* Φιλίπ Ντεπλάνς: ο φοιτητής
* Ζαν Μπαντέν: ένας αστυνομικός
* Ναντέζ Κλερ: Μαρία
* Λίζα Λιόν: Ματίλντ
* Κλοντ Ντερέπ: ο καπετάνιος
* Φρανκ Οζέ: ο τυφλός

## Σχετικά με την ταινία

Πρόκειται για μια ασπρόμαυρη παραμυθένια φαντασία, εμπνευσμένη από χαρακτήρες της παγκόσμιας λογοτεχνίας και κόμικς. Φαίνεται πως η υπόθεση βασίζεται στο μύθο του *el Caleuche*, του χιλιανού πλοίου-φαντάσματος.

## Εξωτερικοί σύνδεσμοι
* *[http://french.imdb.com/title/tt0084824/combined Les Trois couronnes du matelot]* στο Internet Movie Database

Κατηγορία:Γαλλικές ταινίες της δεκαετίας 1980
Κατηγορία:Ταινίες του 1983
Κατηγορία:Γαλλόφωνες ταινίες
Κατηγορία:Γαλλικές ταινίες φαντασίας
Δήμος Μουριών

Ο **δήμος Μουριών** ήταν δήμος του νομού Κιλκίς που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Κιλκίς. Είχε πληθυσμό 3.390 κατοίκους με βάση την απογραφή του 2001. Η έδρα του δήμου ήταν ο Σιδηροδρομικός Σταθμός Μουριών.

## Διαίρεση
Ο δήμος περιλάμβανε τα εξής 4 δημοτικά διαμερίσματα:
: ** [[Δημοτικό διαμέρισμα Σταθμού Μουριών Κιλκίς|Δ.δ. Σταθμού Μουριών]] ** 
::* ο Σταθμός Μουριών
::* οι Ακακίες
::* η Αλεξάνδρα
::* τα Άνω Σούρμενα
::* τα Κάτω Σούρμενα
::* τα Κρητικά
::* η Μικρόβρυση
::* η Νέα Ροδώνα
::* η Ροδώνα
: ** Δ.δ. Αγίας Παρασκευής ** -- η Αγία Παρασκευή 
: ** [[Δημοτικό διαμέρισμα Μουριών Κιλκίς|Δ.δ. Μουριών]] ** 
::* οι Μουριές 
::* ο Καβαλλάρης
::* το Λιθωτό
::* το Παλαιό Λιθωτό
::* οι Πλατανιές
::* η Συκαμινέα
::* η Ψυχρόβρυση
: ** [[Δημοτικό διαμέρισμα Μυριοφύτου Κιλκίς|Δ.δ. Μυριοφύτου]] **
::* το Μυριόφυτο  
::* η Καλλιρρόη
::* το Νέο Μυριόφυτο

## Ιστορία
Κατά τη διάρκεια του Μακεδονικού Αγώνα, οι κάτοικοι του δήμου Μουριών αγωνίστηκαν ενάντια στο Βουλγαρικό κίνδυνο. Ο Σταύρος Πάλλας από τις Μουριές ήταν ο σημαντικότερος Μακεδονομάχος της περιοχής. Αξιόλογη ήταν επίσης η προσφορά του Παντελή Παπαϊωάννου από το Μακρύεβο, Βόρεια Μακεδονία, ο οποίος σκοτώθηκε στην Λίμνη Κερκίνη (Μπέλλες).

## Εξωτερικοί σύνδεσμοι
*Υπουργείο εσωτερικών, δήμοι του σχεδίου Καποδίστριας
Λήμνος (αποσαφήνιση)

Με το όνομα **Λήμνος** υπάρχουν τα λήμματα:

* Λήμνος: νησί στην Ελλάδα.
* Λήμνος, Βικτόρια: πόλη στην Αυστραλία.
* Λήμνος, Άλπεων: αρχαία ελληνική πόλη στους πρόποδες των Άλπεων στην Ιταλία.
* Λήμνος Ι (θωρηκτό): ελληνικό πολεμικό πλοίο.
* Λήμνος ΙΙ (αρματαγωγό): ελληνικό πολεμικό πλοίο.
* Λήμνος ΙΙΙ (φρεγάτα): ελληνικό πολεμικό πλοίο.
* Λήμνου ναυμαχία: ναυμαχία των βαλκανικών πολέμων.
* "Λήμνος" Αθλητική Ένωση: αθλητικός σύλλογος.
* Λήμνου Δήμος: διοικητική περιφέρεια α΄ βαθμού αυτοδιοίκησης (πρόγραμμα Καλλικράτης).
* Λήμνου Περιφερειακή Ενότητα: διοικητική περιφέρεια β΄ βαθμού αυτοδιοίκησης (πρόγραμμα Καλλικράτης).
* Λήμνου Επαρχία: διοικητική περιφέρεια β΄ βαθμού αυτοδιοίκησης (πρόγραμμα Καποδίστριας).
* Λήμνου Μητρόπολις: μητρόπολη της Εκκλησίας της Ελλάδος.

Επίσης, με το όνομα "**Λήμνος**" υπάρχουν:
 
*"Λήμνος" εφημερίδα.
*Λήμνου ποδοσφαιρικός όμιλος της Ε.Π.Σ. Λέσβου.
*Λήμνου Μέγας Δούκας.
Χαράρε

200px|thumb|Το αεροδρόμιο της Χαράρε.
Η **Χαράρε** () είναι η πρωτεύουσα της Ζιμπάμπουε και αποτελεί τη μεγαλύτερη πόλη της χώρας με πληθυσμό 1.600.000 κατοικών. Είναι το κυριότερο βιομηχανικό και πολιτιστικό κέντρο της Ζιμπάμπουε. Ιδρύθηκε το 1890 και έως το 1982 η πόλη ονομαζόταν Σόλσμπερυ (). Έχει διεθνή αερολιμένα και πανεπιστήμιο. Στην πόλη δραστηριοποιούνται επιχειρήσεις μηχανουργίας, ελαφράς βιομηχανίας και βιομηχανίας τροφίμων. 

## Αδελφοποιημένες πόλεις
* Νότιγχαμ, Ηνωμένο Βασίλειο
* Μόναχο, Γερμανία

Κατηγορία:Ζιμπάμπουε
Κατηγορία:Πρωτεύουσες της Αφρικής
One (συγκρότημα)

Οι **One** είναι ελληνοκυπριακό ανδρικό ποπ συγκρότημα που δημιουργήθηκε το 1999 από τον συνθέτη και στιχουργό Γιώργος Θεοφάνους, του οποίου την υπογραφή είχαν τα περισσότερα album τους. Αποτελούταν από τους Κωνσταντίνο Χριστοφόρου, Φίλιππο-Κωνσταντίνο Φίλιππου, Δημήτρη Κουτσαβλάκη, Αργύρη Ναστόπουλο και Πάνο Τσερπέ. 

## Καριέρα
Το πρώτο τους album είχε ως τίτλο το όνομά τους και το τραγούδι που έκανε μεγάλη επιτυχία ήταν το *«Πρώτη μου φορά»*. Ακολούθησε το 2000 το album *«Moro mou»*, όπου το ομότιτλο τραγούδι έκανε πολύ μεγάλη επιτυχία, όπως επίσης και το *«Φοβάμαι»*. Το 2002 το κυπριακό κανάλι ΡΙΚ κάνει πρόταση στο Γιώργο Θεοφάνους να γράψει το τραγούδι που θα εκπροσωπήσει την Κύπρο στη Eurovision. Ο δημοφιλής συνθέτης γράφει το *«Gimme»* και προτείνει στους One να το ερμηνεύσουν, κάτι που δέχονται. Το κομμάτι καταλαμβάνει την 6η θέση, παρ' όλα αυτά κάνει επιτυχία σε Ελλάδα και Κύπρο, ενώ το album που το περιέχει (*«Έχω τόσα να σου πω»*) γίνεται χρυσό. Στο ίδιο album περιέχονται και τα τραγούδια *«Μάτια μου»*, *«Έχω τόσα να σου πω»* και *«Πεθαίνω»*.

Οι One βρίσκονται στην ακμή της καριέρας τους, έχοντας κάνει αρκετές επιτυχίες κι έχοντας αποκτήσει φανατικούς θαυμαστές. Παρ' όλα αυτά τον Φεβρουάριο του 2003 ο Κωνσταντίνος Χριστοφόρου μετά από πολλή συζήτηση με τα υπόλοιπα μέλη αποφασίζει να αποχωρήσει και να κάνει solo καριέρα. Τη θέση του παίρνει ο Δήμος Μπέκε, ο οποίος έχει ήδη διαγράψει επιτυχημένη πορεία στην Κύπρο. Το φθινόπωρο του 2003 κυκλοφορεί το CD-single *«Καινούρια αρχή»*, όπου το *«Κράτα με»* γίνεται επιτυχία, ενώ το Δεκέμβριο του ίδιου έτους κυκλοφορεί το album *«Όνειρα»*, το οποίο διαγράφει μέτρια πορεία. To album *«Μετά από χρόνια»*, που κυκλοφορεί το φθινόπωρο του 2004, δεν τα πηγαίνει καθόλου καλά από άποψη πωλήσεων, ενώ είναι το πρώτο τους που δεν έχει την υπογραφή του Γιώργου Θεοφάνους, αλλά περιέχει διασκευασμένα τραγούδια της δεκαετίας του '80. Λίγους μήνες μετά οι One αποφασίζουν να διαλυθούν. Το 2020 το συγκρότημα ενώνεται ξανά και βγάζουν δυο καινούρια τραγούδια, το *Billy Bam Bam* και το *Δύσκολα τα πράγματα.* 

Κατηγορία:Ελληνικά pop συγκροτήματα
Κατηγορία:Ελληνικά μουσικά συγκροτήματα
Κατηγορία:Κυπριακά μουσικά συγκροτήματα
Κατηγορία:Συμμετέχοντες στο διαγωνισμό τραγουδιού Eurovision με την Κύπρο
Κωνσταντίνος Ζάππας

Ο **Κωνσταντίνος Χρήστου Ζάππας** (Κάτω Λάμποβο Τεπελενίου, 1814 – Μαντ-λα-Ζολί, Γαλλία, 1892) ήταν διαπρεπής Έλληνας βλάχικης καταγωγής επιχειρηματίας, φιλάνθρωπος και εθνικός ευεργέτης. Μαζί με τον ξάδελφό του Ευάγγελο Ζάππα διαδραμάτισε σημαντικό ρόλο στην αναβίωση των Ολυμπιακών Αγώνων.

## Βιογραφία
Γεννήθηκε το 1814 στο Κάτω Λάμποβο Τεπελενίου της τότε Οθωμανικής Αυτοκρατορίας, εντός της ιστορικής περιοχής της Βόρειας Ηπείρου. Μετά τον θάνατο του Ευάγγελου Ζάππα, διαχειρίστηκε την περιουσία του ξαδέλφου του και ορίστηκε επικαρπωτής της «Επιτροπής των Ολυμπίων», της επιτροπής δηλαδή που είχε σκοπό την αναβίωση των Ολυμπιακών Αγώνων. 
thumb|left|180px|Ο Ανδριάντας του Κ. Ζάππα
Το 1881 αγόρασε μεγάλα τσιφλίκια στη Θεσσαλία, μερίμνησε για την ανέγερση (1874-1888) του καλλιμάρμαρου Ζαππείου Μεγάρου στην Αθήνα. Με επιδοτήσεις από την προσωπική περιουσία του κτίστηκε το πρότυπο Ζάππειο Παρθεναγωγείο Κωνσταντινουπόλεως με πρώτη διευθύντρια την Καλλιόπη Κεχαγιά, που καταγόταν από την Προύσα και ήταν πρωτοπόρος εκπαιδευτικός και φεμινίστρια του 19ου αιώνα..

Ακόμη με χορηγία του ανεγέρθηκαν πολλά άλλα εκπαιδευτήρια σε πολλές πόλεις και κωμοπόλεις της Ηπείρου και της Θράκης και συστήθηκαν υποτροφίες για τη μετεκπαίδευση σπουδαστών στις γεωργικές σχολές της Δυτικής Ευρώπης.

Πέθανε το 1892 στην πόλη Μαντ (*Mantes-la-Jolie*) της Γαλλίας. Ανδριάντας του έχει ανεγερθεί στην Αθήνα μπροστά από το Ζάππειο Μέγαρο.

## Παραπομπές


## Πηγές

* Παγκόσμιο Βιογραφικό Λεξικό, Εκδοτική Αθηνών, Αθήνα 1985
* Εγκυκλοπαίδεια Πάπυρος - Λαρούς - Μπριτάνικα, τομ. 25, σελ. 363.

Κατηγορία:Έλληνες επιχειρηματίες
Κατηγορία:Έλληνες ευεργέτες
Κατηγορία:Βορειοηπειρώτες
Δίκροτο

Το **δίκροτο** είναι πολεμικό πλοίο μικρότερο από Τρίκροτο αλλά περισσότερο ευέλικτο. Έφερε τρεις ιστούς με τετράγωνα ιστία, είχε εκτόπισμα μέχρι 1500 τόνους. Έφερε 64 - 78 κανόνια (πυροβόλα) και πλήρωμα 600 - 700 άνδρες. Σήμερα έχει εκλείψει.

Τα δίκροτα του Ελληνικού Πολεμικού Ναυτικού ήταν:

* Εμμανουήλ (δίκροτο)

Ωστόσο, η αρχική σημασία της λέξης "δίκροτος" στην αρχαιοελληνική ναυτική ορολογία σημαίνει "με δύο καταστρώματα" (βλέπε στα λήμματα "διήρης" και "τριήρης"). Έτσι υπήρχαν για παράδειγμα διήρεις "δίκροτες" και διήρεις "μονόκροτες".

Κατηγορία:Πολεμικά πλοία
Κατηγορία:Ιστιοφόρα
Μιθριδάτης

Το όνομα **Μιθριδάτης** έχει τη ρίζα του στο θεό-ήλιο Μίθρα της ιρανικής μυθολογίας και στην ινδοευρωπαϊκή ρίζα *«δα»*, *«δίδω»* - κι άρα σημαίνει *«αυτός που δίδεται από το Μίθρα»*. Το όνομα αυτό έφεραν πολλοί βασιλείς, στρατιωτικοί και πολιτικοί της Μικράς Ασίας.

## Ονόματα
### Βασιλείς της Παρθίας
*Μιθριδάτης Α΄ της Παρθίας (171 π.Χ. έως 138 π.Χ.)
*Μιθριδάτης Β΄ της Παρθίας (124 π.Χ. έως 88 π.Χ.)
*Μιθριδάτης Γ΄ της Παρθίας (58 π.Χ. έως 57 π.Χ.)
*Μιθριδάτης Δ΄ της Παρθίας (128 έως 147)

### Βασιλείς του Πόντου
*Μιθριδάτης Α΄ του Πόντου (302 π.Χ. έως 266 π.Χ.)
*Μιθριδάτης Β΄ του Πόντου (250 π.Χ. έως 220 π.Χ.)
*Μιθριδάτης Γ΄ του Πόντου (220 π.Χ. έως 185 π.Χ.)
*Μιθριδάτης Δ΄ του Πόντου (170 π.Χ. έως 150 π.Χ.)
*Μιθριδάτης Ε΄ του Πόντου (150 π.Χ. έως 120 π.Χ.)
*Μιθριδάτης ΣΤ΄ Ευπάτωρ (120 π.Χ. έως 63 π.Χ.)
**Μιθριδάτις, κόρη του Μιθριδάτη ΣΤ΄ του Πόντου
*Μιθριδάτης Χρηστός (120 π.Χ. έως 112 π.Χ.)

### Βασιλείς της Ιβηρίας
*Μιθριδάτης Α΄ της Ιβηρίας (58 έως 106)
*Μιθριδάτης Β΄ της Ιβηρίας (249 έως 265)
*Μιθριδάτης Γ΄ της Ιβηρίας (365 έως 380)
*Μιθριδάτης Δ΄ της Ιβηρίας (409 έως 411)
*Μιθριδάτης Ε΄ της Ιβηρίας (435 έως 447)

### Βασιλείς της Κομμαγηνής
*Μιθριδάτης Α΄ της Κομμαγηνής (109 π.Χ. έως 70 π.Χ.)
*Μιθριδάτης Β΄ της Κομμαγηνής (38 π.Χ. έως 20 π.Χ.)
*Μιθριδάτης Γ΄ της Κομμαγηνής (20 π.Χ. έως 12 π.Χ.)

### Ηγεμόνες της Κίου
*Μιθριδάτης Α΄ της Κίου ( ; έως 363 π.Χ.)
*Μιθριδάτης Β΄ της Κίου (337 π.Χ. έως 302 π.Χ.)

### Άλλοι βασιλείς
*Μιθριδάτης των Σελευκιδών (175 π.Χ. έως 164 π.Χ.), 
*Μιθριδάτης της Καππαδοκίας (163 π.Χ. έως 130 π.Χ.)
*Μιθριδάτης της Μηδίας (1ος αιώνας π.Χ.) 
*Μιθριδάτης της Περγάμου (47 π.Χ. έως 45 π.Χ.)
*Μιθριδάτης της Αρμενίας (35 έως 37, έπειτα 42 έως 51)
*Μιθριδάτης του Βοσπόρου (39 έως 45)

## Άλλα πρόσωπα
* Μιθριδάτις, κόρη τού Μιθριδάτη ΣΤ΄ του Πόντου.

## Μουσική
* Μιθριδάτης (μουσικός)

## Θέατρο
* *[[Μιθριδάτης (τραγωδία)]]*  του Ρακίνα (1673)

## Όπερα
Με την ως άνω θεματολογία φέρονται και οι ακόλουθες όπερες:
* Μιθριδάτης (Μότσαρτ) (πρωτ. τίτλος *Mitridate, re di Ponto*)
* Μιθριδάτης, Ευπάτωρ (Σκαρλάττι) (πρωτ. τίτλος *Mitridate Eupatore*)
Δημοσθένης Κόκκινος

Ο **Δημοσθένης Κόκκινος** (1926 - 1991) ήταν Έλληνας συγγραφέας και κριτικός λογοτεχνίας.

Γεννήθηκε στην Νεράιδα Τζουμέρκων το 1926. Έγραψε ποίηση, διήγημα, θέατρο, κριτική. Επί 40 και πλέον ετη εξέδιδε στα Ιωάννινα το μοναδικό στο είδος του μηνιαίο λογοτεχνικό περιοδικό ΗΠΕΙΡΩΤΙΚΗ ΕΣΤΙΑ το οποίο αποτελεί σημείο αναφοράς στα συγχρονα Νεοελληνικά γράμματα. Τιμήθηκε γιά το λογοτεχνικό του έργο με το Βραβείο της Ακαδημίας Αθηνών καί επίσης με την ανώτατη διάκριση του Ελληνικού κράτους τον Σταύρο του Φοίνικα της Ελληνικής Δημοκρατίας. Το Οικουμενικό Πατριαρχείο στην Κωνσταντινούπολη απένειμε στον Δημοσθένη Κοκκινο το ουφίκιο του Πατριαρχείου γιά την συμβολή του στην λογοτεχνία της νεώτερης Ελλάδος. Ο Δημοσθένης Κόκκινος πέθανε στα Ιωάννινα το 1991 και το έργο του είναι αντικείμενο μελέτης σε πολλά Πανεπιστήμια στην Ελλάδα και στο εξωτερικό  

Σημαντικότερα έργα του είναι:

Ποιήματα

*Ο παλαιός των ημερών, 1980
*Ο αφοπλισμός, 1981
*Εσπερινά, 1978
*Η γη και το νερό, 1972
*Τα χέρια της άρνησης, 1958
*Η πεδιάδα με την τέφρα, 1975.

Άλλα του έργα:

Θεατρικά

Ανδρόνικος Κομνηνός, 1977

Διηγήματα

*Κριτικά Σημειώματα, 1960
*Άουσβιτς, 1963
*Στο ματωμένο πάσσαλο, 1971
*Χωρίς εξώφυλλα, 1958
*Ηρωικά, 1977
*Λυρικά, 1979
*Διόδια, 1984
*Αρσένης Γεροντικός, 1978.

Κορυφαίο του έργο:   
*Μικρόν Απόδειπνον,1990.

Δοκίμια

* Θέματα διοικητικού δικαίου[Ανέκδοτο δοκίμιο], Αθήνα, 1991.

Μεταφράσεις έργων

Μορίς Ντιβερζιέ ή Ντιβερζέ(Γάλλος Στοχαστής) Περί βουλευτικής και εκλογικής μεταρρύθμισης[Τετράτομο], Αθήνα, Ικαρος, 1978. 

## Παραπομπές


Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Τιμπόρ Σέκελι

Ο **Τιμπόρ Σέκελι** (ουγγ. Tibor Székely) (14 Φεβρουαρίου 1912, Σπίσκα-Σόμποτα, Πόπραντ – 20 Σεπτεμβρίου 1988, Σουμπότιτσα) ήταν Γιουγκοσλάβος δημοσιογράφος, εξερευνητής, συγγραφέας και νομικός. Πήρε μέρος σε αποστολές στην Νότια Αμερική, Ασία και Αφρική. Μιλούσε Ουγγρικά, Κροατικά, Γερμανικά, Ισπανικά, Αγγλικά, Γαλλικά και Εσπεράντο. Ήταν μέλος της Ακαντέμιου ντε Εσπεράντο και της Παγκόσμιας Εταιρείας Εσπεράντου.

## Βιογραφία
Ο πατέρας του ήταν κτηνίατρος και η οικογένεια μετακόμιζε συχνά. Μετά τη γέννησή του μετακόμισαν στο Τσενέι (σύγχρονη Ρουμανία) και το 1922 μετακόμισαν στο Κίνιντα (Σερβία). Εκεί τελείωσε το δημοτικό σχολείο. Κατόπιν η οικογένεια μετακόμισε στο Νίκσιτς (Μαυροβούνιο).

## Έργα
* *Tempestad sobre el Aconcagua*
* *Por tierras de Indios*
* *Nepalo malfermas la pordon*
* *Gxambo rafiki. La karavano de amikeco tra Afriko*
* *Ridu per Esperanto*
* *Premiitaj kaj aliaj noveloj*
* *Kumeuxauxa, la filo de la gxangalo*
* *Mondo de travivajxoj*
* *Negxhomo*
* *Kolektanto de cxielarkoj*
* *Temugxino, la filo de la stepo*

## Εξωτερικοί σύνδεσμοι

*Σύντομο βιογραφικό του συγγραφέα (Εσπεράντο)
*Κατάλογος έργων του στην Αυστριακή Εθνική Βιβλιοθήκη

Κατηγορία:Γιουγκοσλάβοι συγγραφείς
Κατηγορία:Κροάτες συγγραφείς
Κατηγορία:Κροάτες νομικοί
Κατηγορία:Κροάτες δημοσιογράφοι
Χαράρι (περιφέρεια)

Το **Χαράρι** (αμχ. ሐረሪ) είναι περιφέρεια της Αιθιοπίας που βρίσκεται στα ανατολικά της χώρας. 

Πρωτεύουσά της είναι η Χαράρ. Έχει πληθυσμό περίπου 196.000 κατοίκων και έκταση 311 τετ.χλμ.  Οι κυριότερες φυλές είναι οι Ορόμο (52,3%), Αμχάρα (32,6%), Χαράρι (7,1%) και Γουράγκε (3,2%).

## Εξωτερικοί Σύνδεσμοι
* Χαράρι
* Χάρτης της Αιθιοπίας

Κατηγορία:Περιφέρειες της Αιθιοπίας
Τιγκράι

250px|thumb|left|Βουνά στο δυτικό Τιγκράι
Το **Τιγκράι** (αμχ. ትግራይ ክልል) είναι περιφέρεια της Αιθιοπίας που βρίσκεται στα βόρεια της χώρας. Συνορεύει με την Ερυθραία στα βόρεια και με το Σουδάν στα δυτικά.

Πρωτεύουσά της είναι η πόλη Μεκέλε. Έχει πληθυσμό περίπου 7 εκατ. κατοίκων και έκταση 50.000 τετ.χλμ. Άλλες μεγάλες πόλεις είναι οι Αντίγκρατε, Άδουα και Αξούμ. Κυριότερη θρησκευτική ομάδα είναι οι  χριστιανοί ορθόδοξοι (95,5%). 

Κατηγορία:Περιφέρειες της Αιθιοπίας
Σύστημα εξισώσεων

Ένα **σύστημα εξισώσεων** είναι ένα σύνολο από περισσότερες μαθηματικές εξισώσεις που χρησιμοποιούν τους ίδιους παράγοντες ή αγνώστους. Η λύση θα πρέπει να ικανοποιεί ταυτόχρονα κάθε εξίσωση του συστήματος.

## Παράδειγμα

Ένα στοιχειώδες παράδειγμα συστήματος γραμμικών εξισώσεων είναι :

\begin{cases}
3x+y=5\\
4x-y=9
\end{cases}
.
Αυτό το σύστημα έχει μια μοναδική λύση (x,y) = (2,-1). 

Μπορούμε εξίσου να σχηματίσουμε συστήματα εξισώσεων μη γραμμικά:

\begin{cases}
x^2+y^2 = 16 \\
x-y = 4
\end{cases}
.
Αυτό εδώ το σύστημα δέχεται δύο λύσεις (x,y)=(4,0) και (x,y)=(0,-4).

Μια άλλη κατηγορία συστημάτων, που χρησιμοποιούνται πολύ στην φυσική, είναι τα συστήματα των διαφορικών εξισώσεων. Το ακόλουθο παράδειγμα είναι ένα διαφορικό γραμμικό πρώτης τάξης **δυναμικό σύστημα**, που ονομάζεται '''δυναμικό σύστημα του Lorenz :
\begin{cases} \frac{\mathrm{d}x(t)}{\mathrm{d}t}=\sigma \bigl( y(t) - x(t) \bigr)\\ \frac{\mathrm{d}y(t)}{\mathrm{d}t}=\rho \, x(t) - y(t) - x(t) \, z(t)\\ \frac{\mathrm{d}z(t)}{\mathrm{d}t} =x(t) \, y(t) - \beta \, z(t) \end{cases}.

Κατηγορία:Εξισώσεις
Δημοχάρης

Ο **Δημοχάρης** (περ. 355 - 275 π.Χ.), γιός του Λάχη από την Λευκονόη, ανιψιός του Δημοσθένη, ήταν Αθηναίος ρήτορας και πολιτικός, ένας από τους τελευταίους επιφανείς άνδρες της αθηναϊκής πολιτικής σκηνής κατά τα χρόνια της παρακμής της.

## Βιογραφικά στοιχεία
Η πρώτη καταγεγραμμένη αναφορά σε αυτόν αφορά ένα περιστατικό του έτους 322 π.Χ., όταν προσπάθησε μάταια να αποτρέψει την παράδοση του Δημοσθένη και των άλλων ρητόρων με αντιμακεδονικά αισθήματα, την οποία είχε διατάξει ο Αντίπατρος. Τα επόμενα δεκαπέντε χρόνια έζησε πιθανότατα στην εξορία. Όταν στην Αθήνα επανήλθε το δημοκρατικό πολίτευμα χάρις στο Δημήτριο τον Πολιορκητή το 307 π.Χ., ο Δημοχάρης κατέλαβε σημαντικά αξιώματα. Εντούτοις εκδιώχθηκε και πάλι το 303 π.Χ., όταν περιγέλασε το διάταγμα του Στρατοκλή, το οποίο ήταν γεμάτο κολακείες προς το πρόσωπο του Δημητρίου.

Ο Δημοχάρης ανακλήθηκε το 298 π.Χ., και κατά τη διάρκεια των επόμενων τεσσάρων ετών ενίσχυσε και εξόπλισε την πόλη με προμήθειες και πολεμοφόδια. Το 296 π.Χ. (ή το 295 π.Χ.) εξορίστηκε και πάλι, επειδή σύναψε συμμαχία με τους Βοιωτούς, και δεν επέστρεψε πριν από το 287 π.Χ. (ή το 286 π.Χ.) Το 280 π.Χ. προέτρεψε τους Αθηναίους να κατασκευάσουν ένα μνημείο προς τιμήν του θείου του με ανάλογη επιγραφή. Μετά το θάνατό του, περίπου πέντε χρόνια αργότερα, ο γιος του Δημοχάρη, Ο Λάχης, πρότεινε και πέρασε ένα διάταγμα  ώστε να στηθεί μνημείο προς τιμήν του, το οποίο θα τιμούσε τις υπηρεσίες του προς το Δήμο. Οι τελευταίες πρέπει να περιελάμβαναν τη μείωση των δημόσιων δαπανών, την καλύτερη διαχείριση των κρατικών πόρων (μετά την επιστροφή του το 287) και τις επιτυχημένες διπλωματικές σχέσεις με τους ηγεμόνες της Μακεδονίας και της Αιγύπτου.

Παρόλο που ήταν φίλος με τον στωικό Ζήνωνα, ο Δημοχάρης θεωρούσε όλους τους άλλους φιλοσόφους εχθρούς της ελευθερίας, και το 306 π.Χ. υποστήριξε την πρόταση κάποιου Σοφοκλή, να εκδιωχθούν όλοι από την Αττική. Σύμφωνα με τον Κικέρωνα, ο Δημοχάρης συνέγραψε μια ιστορία των καιρών του, γραμμένη με ρητορικό πάρα ιστορικό ύφος. Ως ομιλητής ήταν γνωστός για την ελευθερία με την οποία χρησιμοποιούσε τη γλώσσα. Δέχτηκε σφοδρή επίθεση από τον Τιμαίο, αλλά βρήκε ένθερμη υποστήριξη στο πρόσωπο του Πολύβιου. Άλλες αναφορές συναντούμε στα έργα του Πλουτάρχου, *«Δημοσθένης»* , *«Δημήτριος»*  και *«Vitae decem oratorum»* .

## Παραπομπές


## Δείτε επίσης
* Δημοσθένης
* Αθηναϊκή δημοκρατία

Κατηγορία:Αρχαίοι Έλληνες ρήτορες
Κατηγορία:Αρχαίοι Έλληνες πολιτικοί
Κατηγορία:Αρχαίοι Αθηναίοι
Καλλίμαχος (αποσαφήνιση)

**Καλλίμαχος** είναι το όνομα μιας σειράς επιφανών ανδρών της αρχαιότητας:
*Καλλίμαχος (4ος αιώνας π.Χ.), λόγιος, ιστορικός και ποιητής από την Κυρήνη, που ήκμασε στην Αλεξάνδρεια της Αιγύπτου.
*Καλλίμαχος (γλύπτης) (5ος αιώνας π.Χ.), γλύπτης, αδριαντοποιός (τορευτής) και αρχιτέκτων. 
*Καλλίμαχος (πολέμαρχος) από την Αττική, που πολέμησε και πέθανε στη μάχη του Μαραθώνα το 490 π.Χ.
*Καλλίμαχος (ιατρός) (2ος αιώνας π.Χ.), ιατρός στην Αλεξάνδρεια.
αλλά και ο
* Δημήτριος Καλλίμαχος (1876 - 1963), κληρικός και δημοσιογράφος από τη Μάδυτο της Μικράς Ασίας.
Κύπελλο Ελλάδος ποδοσφαίρου ανδρών 1977-78

Στην **36η** διοργάνωση του **κυπέλλου Ελλάδας 1977-78** μετείχαν συνολικά 58 ομάδες (18 Α' εθνικής και 40 Β' εθνικής κατηγορίας). Διεξήχθη σε 6 γύρους, συμπεριλαμβανομένου του τελικού. Ήταν η τελευταία χρονιά όπου ολόκληρη η διαδικασία των αγώνων ήταν μονά νοκ άουτ παιχνίδια χωρίς επαναληπτικούς αγώνες.

Στον τελικό έφτασαν για δεύτερη φορά στην ιστορία του κυπέλλου Ελλάδας (η πρώτη φορά ήταν το 1939) η ΑΕΚ και ο ΠΑΟΚ. Η ΑΕΚ στην πορεία της προς τον τελικό απέκλεισε μεταξύ άλλων τον Παναθηναϊκό με νίκη εκτός έδρας και τον Ολυμπιακό στον ημιτελικό με το εντυπωσιακό σκορ 6-1, μία από τις βαρύτερες ήττες στην "ερυθρόλευκη" ιστορία.

Ο ΠΑΟΚ αντίστοιχα απέκλεισε τους δύο συμπολίτες του Ηρακλή και Άρη, νικώντας τους μάλιστα εκτός έδρας. Από τους υπόλοιπους αγώνες ξεχώρισαν το επιβλητικό 9-0 που πέτυχε στον Α' γύρο ο Παναθηναϊκός επί της Θύελλας Σερρών και το 5-2 που πέτυχε ο Άρης επί του Εθνικού στο Στάδιο Καραϊσκάκη στον Γ' γύρο.

Στον τελικό η "Ένωση" νικώντας με 2-0 τον αντίπαλό της έφτασε στην κατάκτηση του τροπαίου μετά από 12 χρόνια και παράλληλα στην κατάκτηση του νταμπλ καθώς ήταν και η πρωταθλήτρια ομάδα της χρονιάς εκείνης. Πρώτος σκόρερ της διοργάνωσης αναδείχθηκε ο Ντούσαν Μπάγεβιτς που πέτυχε 9 γκολ.

## Οι αγώνες

## Ο τελικός

* Πειραιάς, Στάδιο Καραϊσκάκη, Κυριακή 4 Ιουνίου 1978
* 24px **[[Α.Ε.Κ. (ποδόσφαιρο)|ΑΕΚ]]** - 24px ΠΑΟΚ **2-0** (ημίχρονο: 0-0)
* **Σκόρερς**: Μπάγεβιτς (56' 13px|Πετυχημένο κεφαλιά), Μαύρος (80' 13px|Πετυχημένο σουτ) 
* **Διαιτητής**: Νίκος Ζλατάνος (Θεσσαλονίκης) -- Επόπτες: Τσολακίδης, Μοσχόπουλος
* **Εισιτήρια**: 23.483
* **Τηλεοπτική μετάδοση**: ΕΡΤ (Βαγγέλης Φουντουκίδης)

## Παραπομπές


## Πηγές
*Greece - Cup Data (from Quarterfinals on) rsssf.com

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1977-1978
Κώστας Ασημακόπουλος

Ο **Κώστας Ασημακόπουλος** του Αθανασίου (Μυτιλήνη, 20 Μαΐου 1936 - 7 Σεπτεμβρίου 2020) ήταν Έλληνας σκηνοθέτης, σεναριογράφος, θεατρικός συγγραφέας και κριτικός.

## Βιογραφία
Γεννήθηκε στη Μυτιλήνη στις 20 Μαΐου του 1936. Είχε σπουδάσει Πολιτικές Επιστήμες και από πολύ νωρίς ασχολήθηκε με το θέατρο ως σκηνοθέτης και θεατρικός συγγραφέας, καθώς και με τον κινηματογράφο. Είχε γράψει περισσότερα από 35 σενάρια ταινιών και 5 θεατρικά έργα. Στον ελληνικό κινηματογράφο είχε συμμετάσχει ως σεναριογράφος, σκηνοθέτης, παραγωγός ή συμπρωταγωνιστής σε 17 ταινίες.

Το συγγραφικό του έργο σε μυθιστορήματα και διηγήματα είναι επίσης αξιόλογο. Σημαντικότερα εξ αυτών είναι: *Προδοσίες* (διηγήματα, 1961), *Η γενιά των αιχμαλώτων* (μυθιστόρημα, 1971), *Ο βασιλιάς και το άγαλμα* (μυθιστορηματική βιογραφία, 1974), *Του Ιερού Λόχου* (διηγήματα, 1978), *[[Η αλτάνα της Πάργας]]* (ιστορικό μυθιστόρημα, 1980) που βραβεύτηκε από την Ακαδημία Αθηνών, *Το δέντρο που χορεύει* (μυθιστόρημα, 1983), κ.ά.

Ο Κ. Ασημακόπουλος εκπροσώπησε την ελληνική λογοτεχνία σε διάφορα συνέδρια στη Γιουγκοσλαβία, την Ιρλανδία, την Κίνα, τη Ρουμανία κ.ά. Έχει τιμηθεί ιδιαίτερα από τη Γαλλική Ακαδημία με το Βραβείο "Arts Sciences et Lettres" (Γραμμάτων και Τεχνών). Είναι μέλος της Εταιρίας Ελλήνων Λογοτεχνών, της Εταιρίας Ελλήνων Θεατρικών Συγγραφέων, της Ένωσης Κριτικών Κινηματογράφου, της Ταινιοθήκης της Ελλάδος και της Εφορείας Θεατρικού Μουσείου και Γενικός Γραμματέας στο Δ.Σ. της Ελληνικής Εταιρείας Μεταφραστών Λογοτεχνίας.

Ο Κώστας Ασημακόπουλος μιλούσε επίσης αγγλικά, γαλλικά και ιταλικά και ήταν μόνιμος κάτοικος της Αθήνας.

Απεβίωσε στις 7 Σεπτεμβρίου 2020.

## Φιλμογραφία
Ταινίες που σκηνοθέτησε ο Κώστας Ασημακόπουλος:

## Παραπομπές


## Πηγές
* "Who's Who 1979" σ.54

Κατηγορία:Έλληνες θεατρικοί συγγραφείς
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες σεναριογράφοι
Κατηγορία:Έλληνες σκηνοθέτες
Μπαλίκ παζάρ

thumb|right|250px|Η ιχθυαγορά του Μπαλίκ
Το **Μπαλίκ παζάρ** (απαντάται και Μπαλούκ παζάρ=ιχθυαγορά) είναι η συνοικία της Κωνσταντινούπολης που βρίσκεται αριστερά του εισερχομένου στον Κεράτιο Κόλπο ή δεξιά του εξερχομένου της γέφυρας Γαλατά προς την παλιά πόλη, όπου βρίσκεται και η μεγάλη ιχθυαγορά. Η περιοχή αυτή στη περίοδο των Βυζαντινών ονομαζόταν "Πέραμα" ή "Πύλη Περάματος", λόγω του ότι εκεί βρισκόταν μια μεγάλη πύλη του παραθαλάσσιου τείχους. Από το σημείο αυτό διεξάγονταν, με περάματα δηλαδή βάρκες που κρατούσαν ζωντανή την επικοινωνία των διάσπαρτων χωριών της απέναντι όχθης με τον Γαλατά, πριν τη δημιουργία της ομώνυμης γέφυρας, όπου σήμερα βρίσκεται εκεί η μεγάλη ιχθυαγορά.

## Παραπομπές σημειώσεις


Κατηγορία:Μπέγιογλου
Πέγεια

Η **Πέγεια** είναι δήμος της επαρχίας Πάφου στην Κύπρο. 

## Τοποθεσία
Η Πέγεια απέχει 15 χιλιόμετρα από την Πάφο. Στα νότια συνορεύει με την Κισσόνεργα, στα ανατολικά με την Ακουρσός, τον Κάθηκα και τις Πάνω Αρόδες και στα βόρεια με τις Κάτω Αρόδες. Το δυτικό μέρος της διοικητικής της έκτασης είναι παραθαλάσσιο. Στα δημοτικά όρια του Δήμου Πέγειας περιλαμβάνεται και το μικρό νησάκι Γερόνησος.

## Ονομασία
Υπάρχουν διάφορες εκδοχές για την προέλευση της ονομασίας Πέγειας. Επικρατέστερη θεωρείται η άποψη του Νέαρχου Κληρίδη, σύμφωνα με τον οποίο, την περίοδο της ενετοκρατίας, οι Ενετοί αποκαλούσαν το γειτονικό λιμάνάκι *Μπ(α)έγια*. Στα ιταλικά *Μπ(α)έγια* σημαίνει κόλπος. Από τη λέξη αυτή προήλθε η ονομασία *Πέγεια*.

## Ιστορία
Η περιοχή της Πέγειας κατοικείται από τη χαλκολιθική εποχή (4000 π.Χ.). Στην τοποθεσία που σήμερα βρίσκεται η Πέγεια υπήρχε η παλιά Ακαμαντίδα. Στα παράλια της Πέγειας έφτασαν πλοία των Αχαιών, οι οποίοι ίδρυσαν αποικία. Μεταγενέστερα, στον Άγιο Γεώργιο Πέγειας λειτούργησε λιμάνι που εξυπηρετούσε πλοία από την Κωνσταντινούπολη.

Στη σύγχρονη εποχή, ανακηρύχθηκε σε δήμο το 1994. Πλέον, στην περιοχή έχει αναπτυχθεί η τουριστική βιομηχανία.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός της Πέγειας αυξάνεται τις τελευταίες δεκαετίες. Ο πίνακας που ακολουθεί παρουσιάζει τον πληθυσμό της Πέγειας όπως καταγράφηκε στις απογραφές πληθυσμού που έγιναν στην Κύπρο.



## Δήμαρχοι
Δήμαρχοι Πέγειας διετέλεσαν οι:
*Δημήτρης Καππετζής (1994-2006)
*Νεόφυτος Ακουρσιώτης (2007-2016)
*Μαρίνος Λάμπρου (2017- )

## Αξιοθέατα
Σημαντικά αξιοθέατα της περιοχής είναι ο Κόλπος των Κοραλλίων, οι παραλίες Λαουρούς, Μανίκι, Καφίζης και Λάρας, οι θαλασσινές σπηλιές, η Βρύση των Πεγειώτισσων (κτίσμα του 1907), ο αρχαιολογικός χώρος και το Φαράγγι του Άβακα.

## Αθλητικά σωματεία
Σημαντικότερο αθλητικό σωματείο της περιοχής ήταν ο ΑΠΟΠ Κινύρας Πέγειας, ο οποίος είχε συμμετοχές στην Α΄ κατηγορία, είχε μία κατάκτηση Κυπέλλου Κύπρου και μια ευρωπαϊκή συμμετοχή. Η ομάδα πλέον δεν υπάρχει. Σήμερα, η ποδοσφαιρική ομάδα της περιοχής είναι η Πέγεια 2014. Έδρα των ομάδων της Πέγειας είναι το Δημοτικό Στάδιο Πέγειας.

## Παραπομπές


## Εξωτερικοί σύνδεσμοι

*

Κατηγορία:Δήμοι της Επαρχίας Πάφου
Χρυσοχού

Η **Χρυσοχού** είναι κοινότητα της επαρχίας Πάφου στην Κύπρο.

## Τοποθεσία
Το χωριό είναι κτισμένο σε υψόμετρο 30 μέτρων πάνω από την επιφάνεια της θάλασσας. Στα βόρεια συνορεύει με την Πόλη Χρυσοχούς, στα ανατολικά με τη Στενή Πάφου, στα νότια με τους Καραμούλληδες και το Γουδί Πάφου και στα νοτιοδυτικά με την Δρούσια.

## Ονομασία
Σύμφωνα με τον Τζακ Γκούτγουιν, η ονομασία του χωριού προέρχεται από τον πρώτο κάτοικο του, ο οποίος ήταν χρυσοχόος. Επιπλέον, η ονομασία του χωριού ερμηνεύεται σαν η *χρυσή γη.* Οι Τουρκοκύπριοι ονόμασαν το χωριό *Altıncık* το 1958, που σημαίνει *λίγος χρυσός*.

## Πληθυσμός

Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού γνώρισε αυξομειώσεις. 

Η Χρυσοχού ήταν τουρκοκυπριακό χωριό από την εποχή της Τουρκοκρατίας. Την περίοδο των δικοικοτικών διαταραχών (1963-64) η Χρυσοχού ήταν κέντρο υποδοχής Τουρκοκυπρίων από τα χωριά Λουκρούνου, Λαπηθιού και Πόλις. Μερικοί από αυτούς συνέχισαν να παραμείνουν στη Χρυσοχού και μετά τον τερματισμό των διαταραχών. Μετά την τουρκική εισβολή του 1974, όλοι οι Τουρκοκύπριοι κάτοικοι του χωριού μετακινήθηκαν στο βόρειο τμήμα της Κύπρου. Οι περισσότεροι εγκαταστάθηκαν στην Κατωκοπιά, στον Νικήτα και στην Μόρφου. Μερικοί εγκαταστάθηκαν στο Μάσαρη και στην Αμμόχωστο. Στην Χρυσοχού εγκαταστάθηκαν Ελληνοκύπριοι πρόσφυγες από το βόρειο τμήμα της Κύπρου.

Ο πίνακας που ακολουθεί παρουσιάζει τον πληθυσμό της Χρυσοχού όπως καταγράφηκε στις απογραφές πληθυσμού που έγιναν στην Κύπρο.



## Παραπομπές


Κατηγορία:Κοινότητες της Επαρχίας Πάφου
Νούσα Ντούα

thumb|280px|Η περιοχή της Νούσα Ντούα
thumb|right|280px|Νούσα Ντούα
Η **Νούσα Ντούα** είναι περιοχή στα νοτιο-ανατολικά του νήσιού Μπαλί, στην Ινδονησία. Είναι η περιοχή όπου βρίσκονται τα περισσότερα και καλύτερα ξενοδοχεία του νησιού. Βρίσκεται σε απόσταση 40 χιλομέτρων απο την πόλη Ντενπασάρ που είναι η πρωτεύουσα του νησιού. Στη Νούσα Ντούα έλαβε χώρα η δίασκεψη των Ηνωμένων Εθνών για τις κλίματικές αλλαγές απο τις 3 εως τις 14 Δεκεμβρίου 2007.Η Ένωση Χωρών της Νοτιοανατολικής Ασίας (ASEAN) συγκαλεί συχνά τις διασκέψεις της στην Νούσα Ντούα.

## Εξωτερικοί σύνδεσμοι
* 

Κατηγορία:Γεωγραφία της Ινδονησίας
Κατηγορία:Χερσόνησοι της Ινδονησίας
Λούτον Τάουν

Η **Λούτον Τάουν** (αγγλικά: *Luton Town*) είναι αγγλικός ποδοσφαιρικός σύλλογος με έδρα την πόλη Λούτον στο Μπέντφορντσαϊρ. Φέρουν το παρατσούκλι *The Hatters* (*οι [[πιλοποιία|κατασκευαστές καπέλων]]*) εξαιτίας των ιστορικών καταβολών της πόλης, όπου άνθησε το συγκεκριμένο επάγγελμα. Ο σύλλογος αγωνίζεται στην Λιγκ Ουάν για τη σεζόν 2025–26, έπειτα από 2 σερί υποβιβασμούς το 2024 και 2025. Προπονητής τους ήταν ο Μικ Χάρφορντ, παίκτης-σύμβολο της ομάδας από το 1984 έως το 1990, και έπειτα από το 1991 έως το 1992.    

Πρώτη και μεγαλύτερη διάκριση του συλλόγου μέχρι σήμερα είναι η κατάκτηση του League Cup υπό την καθοδήγηση του Ρέι Χάρφορντ, νικώντας την Άρσεναλ 3–2. Η Λούτον έφτασε στα τελικά και την επόμενη χρονιά, ωστόσο απέτυχε να υπερασπιστεί τον τίτλο της χάνοντας 3–1 από τη Νότιγχαμ Φόρεστ.

Η Λούτον Τάουν αποτέλεσε τον πρώτο επαγγελματικό σύλλογο της νότιας Αγγλίας, που πλήρωνε τους παίκτες του από το 1890. Το 1936, ο παίκτης της ομάδας Τζο Πέιν σημείωσε 10 τέρματα σε έναν μόνο αγώνα, κάτι που παραμένει ρεκόρ μέχρι τις ημέρες μας.

## Παραπομπές


## Εξωτερικοί σύνδεσμοι

*

Κατηγορία:Αθλητικοί σύλλογοι Αγγλίας
Κατηγορία:Ιδρύσεις αθλητικών συλλόγων το 1885
Κατηγορία:Ποδοσφαιρικές ομάδες Αγγλίας

Κατηγορία:Ιδρύσεις ποδοσφαιρικών ομάδων το 1885
Στανισλάβ Στρατίεβ

Ο **Στανισλάβ Στρατίεβ** (βουλγαρικά: *Станислав Стратиев*, 9 Σεπτεμβρίου 1941 - 20 Σεπτεμβρίου 2000) ήταν Βούλγαρος μυθιστοριογράφος και δραματουργός. Το πρώιμο έργο του συνδέεται με το θέατρο του παραλόγου.
## Βιογραφία
Τελείωσε βουλγαρική φιλολογία στο Πανεπιστήμιο «Κλίμεντ Οχριντσκι» στη Σόφια. Δεκαπέντε χρόνια εργάστηκε σα δημοσιογράφος. Εγραψε τα βιβλία *Οι μοναχικοί ανεμόμυλοι* (1969), *Αγριόπαπια ανάμεσα στα δέντρα* (1972), *Ταξίδι χωρίς βαλίτσα* (1972), *Λεπτομέρειες από το τοπίο* (1978), *Παραμύθι* (1983) και τις συλλογές με σατιρικά διηγήματα *Δούρειος ίππος* (1971), *Το πλοίο που τραγουδά* (1973), *Τοπίο με σκύλο* (1977), *Το βουλγαρικό μοντέλο* (1992). Είναι συγγραφέας των θεατρικών έργων: *Τо Ρωμαϊκό λουτρό*, *Το σακάκι που βελάζει*, *Το λεωφορείο*, *Η ζωή, έστω και σύντομη*. Σε σενάριά του πραγματοποιήθηκαν οι κινηματογραφικές ταινίες *Ο φύλακας του πύργου* (1974), *Σύντομος ήλιος* (1979), *Ορχήστρα χωρίς όνομα* (1982), *Ο ήλιος της παιδικής ηλικίας* (1981), *Συνηθισμένε σεις* (1983). Εργα του είναι μεταφρασμένα στη ρωσική, γερμανική, τσέχικη, πολωνική, ουγγρική, ρουμανική, μογγολική, ισπανική, τουρκική, σερβοκροατική, σουηδική, φιλλανδική, ινδική, αραβική, κινεζική ιταλική και πολλές άλλες γλώσσες. Τα Θεατρικά του έργα, έχουν μπει στο ρεπερτόριο πολλών θεάτρων, παντού στον κόσμο. Το 1993 παίρνει βραβείο στον παγκόσμιο διαγωνισμό θεατρικού έργού τον BBC. Ο Στανισλάβ Στρατίεβ εργάστηκε από το 1975 μέχρι το θάνατό του το 2000, ως δραματουργός στο Κρατικό Σατιρικό Θέατρο της Σόφιας.
## Θεατρικά Έργα
* *Τо Ρωμαϊκό λουτρό*
* *Το σακάκι που βελάζει*
* *Το λεωφορείο*
* *Ο Μαξιμαλιστής*
* *Η ζωή, έστω και σύντομη*
* *Το Βαλκανικό Σύνδρομο*
* *Μαμούθ*
* *On the Other Side*
* *Empty Rooms*
## Ταινίες
* *The Wardrobe* (1974)
* *The Warden of the Fortress* (1974) (Ο φύλακας του πύργου)
* *Short Sun* (1979) (Σύντομος ήλιος)
* *Childhood Sun* (1981) (Ο ήλιος της παιδικής ηλικίας)
* *A Band With No Name* (1982) (Ορχήστρα χωρίς όνομα)
* *Equilibrium* (1983) (Συνηθισμένε σεις)
* *Even God Has Come Down To See Us* (2001)
* *Sparrows in October* (2006)
## Παραπομπές

## Εξωτερικοί σύνδεσμοι
* Στανισλάβ Στρατίεβ - Επίσημη σελίδα
* Κρατικό Θέατρο Βορείου Ελλάδος
* «Το σακάκι που βελάζει» - ΔΗ.ΠΕ.ΘΕ. Ιωαννίνων 
* «Το σακάκι που βελάζει» - Πολιτιστικός Σύλλογος Χρουσσών

Κατηγορία:Βούλγαροι μυθιστοριογράφοι
Κατηγορία:Βούλγαροι θεατρικοί συγγραφείς
Κατηγορία:Θέατρο του Παραλόγου
Καϊμακλί (συνοικία Λευκωσίας)

Το **Καϊμακλί** είναι συνοικία του Δήμου Λευκωσίας. Μετά την τουρκική εισβολή του 1974, ένα μέρος της διοικητικής έκτασης της συνοικίας δεν ελέγχεται από την Κυπριακή Δημοκρατία.  Το Καϊμακλί συνορεύει με την Ομορφίτα που είναι γνωστή ως "Κουτσιούκ Καϊμακλί" δηλαδή Μικρό Καϊμακλί, ενώ το Καϊμακλί λεγόταν και Μπουγιούκ Καϊμακλί - δηλαδή το μεγάλο Καϊμακλί. Η Ομορφίτα, το "Κουτσιούκ Καϊμακλί" (Μικρό Καϊμακλί) ανήκει εκ του νόμου (de jure) στην Κυπριακή Δημοκρατία, αλλά εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

## Τοποθεσία
Στα βόρεια συνορεύει με τη Μια Μηλιά και το Νέο Χωριό, στα ανατολικά με το Παλαίκυθρο, στα νοτιοανατολικά με την Τύμβου, στα νότια με την Αγλαντζιά και την Παναγία, στα νοτιοδυτικά με τη συνοικία Γενί Τζαμί, στα δυτικά με την Ομορφίτα και στα βορειοδυτικά με τις Μάνδρες.

## Ονομασία
Η ονομασία Καϊμακλί προέρχεται από την τούρκικη λέξη *kaymak* (*καϊμάκκιν*). Καϊμάκκιν είναι ο αφρός που σχηματίζεται στην επιφάνεια του γάλακτος ή του καφέ όταν βράσει. Η περιοχή πήρε την ονομασία της κατά την Τουρκοκρατία και σημαίνει *χώρος που κατασκευάζεται καϊμάκκιν ή/και ξινόγαλα*. Στο Καϊμακλί κατασκευαζόταν καϊμάκκιν. Με την ονομασία αυτή λεγόταν τα παλιά χρόνια το βούτυρο από γάλο. Το χωριό ήταν γνωστό για το γιαούρτι και τα γαλακτοκομικά προϊόντα του.

Το Καϊμακλί ήταν γνωστό και σαν *Μπουγιούκ Καϊμακλί*. Μπουγιούκ στα τούρκικα σημαίνει *μεγάλο*. Ο προσδιορισμός μεγάλο χρησιμοποιείτο ώστε να γίνεται διάκριση μεταξύ του Καϊμακλίου και της Ομορφίτας, η οποία ήταν γνωστή και στους Ελληνοκύπριους και στους Τουρκοκύπριους σαν *Κουτσούκ Καϊμακλί*, δηλαδή σαν *Μικρό Καϊμακλί*.

Προηγουμένως, τον 19ο αιώνα το Καϊμακλί ήταν γνωστό σαν *Μισοκελεύσι* ή *Μεσοκελέας*.

## Ιστορικό
Μέχρι το 1968 το Καϊμακλί αποτελούσε ξεχωριστό χωριό. Στις 29 Μαρτίου 1968 το Συμβούλιο Βελτιώσεως Καϊμακλίου ενσωματώθηκε στον Δήμο Λευκωσίας.

## Πληθυσμός
Το Καϊμακλί απογραφόταν ξεχωριστά σχεδόν σε όλες τις απογραφές πληθυσμού που πραγματοποιήθηκαν στην Κύπρο. Μόνο στην απογραφή του 1976 δεν απογράφεται ξεχωριστά. 

Σύμφωνα με τις απογραφές, ο πληθυσμός του Καϊμακλίου αποτελείτο από Ελληνοκύπριους. Οι Τουρκοκύπριοι ήταν μερικές δεκάδες, ενώ στην απογραφή του 1960 απογράφησαν μόλις 4. Κατά την τουρκική εισβολή του 1974, οι Ελληνοκύπριοι κάτοικοι εγκατέλειψαν τα σπίτια τους, αλλά επέστρεψαν μετά την κατάπαυση του πυρός.

Ο πίνακας που ακολουθεί παρουσιάζει τον πληθυσμό του Καϊμακλίου όπως καταγράφηκε στις απογραφές πληθυσμού. Οι απογραφές από το 1976 και μετά αφορούν το έδαφος της συνοικίας το οποίο βρίσκεται υπό τον έλεγχο της Κυπριακής Δημοκρατίας.




## Αθλητικά σωματεία
Γνωστά αθλητικά σωματεία της περιοχής είναι ο Αχιλλέας Καϊμακλίου και η Πρόοδος Καϊμακλίου.

## Παραπομπές

## Εξωτερικοί σύνδεσμοι
*Ντοκιμαντέρ αφιερωμένο στα βόρεια προάστεια της Λευκωσίας Γενί Τζαμί, Παλλουριώτισσα και Καϊμακλί

Κατηγορία:Συνοικίες Δήμου Λευκωσίας
Καϊμακλί

Με την ονομασία **Καϊμακλί** είναι γνωστά

*Καϊμακλί (συνοικία Λευκωσίας), συνοικία του Δήμου Λευκωσίας
*Καϊμακλί Καππαδοκίας, πόλη της Τουρκίας στην Καππαδοκία, η Ενεγόπη.
Λαϊκή Δημοκρατία της Φινλανδίας

Η **Λαϊκή Δημοκρατία της Φινλανδίας** (φινλανδικά: *Suomen kansanvaltainen tasavalta*) ήταν μια βραχύβια κυβέρνηση στα κατεχόμενα από τη Σοβιετική Ένωση κατά τον Πόλεμο του Χειμώνα εδάφη της Φινλανδικής Καρελίας, γνωστή και ως **Κυβέρνηση Τεριγιόκι** (από την πόλη στην οποία έδρευε). Αναγνωρίστηκε μόνον από τη Σοβιετική Ένωση και ήταν πλήρως εξαρτημένη από αυτήν. Η Σοβιετική Ένωση θεωρούσε ότι ήταν η μόνη νόμιμη κυβέρνηση όλης της Φινλανδίας και η μόνη που θα μπορούσε να δώσει τέλος στον Πόλεμο του Χειμώνα, ώστε να αποκατασταθεί η ειρήνη. Όμως οι Σοβιετικοί εγκατέλειψαν πριν το τέλος του πολέμου αυτή τη ρητορεία και συνήψαν ειρήνη με την Κυβέρνηση της Δημοκρατίας της Φινλανδίας του Στρατάρχη Μάννερχάιμ.

Η Λαϊκή Δημοκρατία της Φινλανδίας Ιδρύθηκε στις 1 Δεκεμβρίου 1939 στη φινλανδική συνοριακή πόλη Τεριγιόκι (σημερινό Ζελένογκορσκ στη Ρωσία). Καθόλη τη διάρκεια ύπαρξής της πρόεδρος της κυβέρνησης ήταν ο Όττο Βίλλε Κουουζίνεν.

Στις 12 Μαρτίου 1940 συνενώθηκε με την Αυτόνομη Σοβιετική Σοσιαλιστική Δημοκρατία της Καρελίας για την ίδρυση της Καρελο-Φινλανδικής Σοβιετικής Σοσιαλιστικής Δημοκρατίας αφού τα εδάφη της παραχωρήθηκαν στη Σοβιετική Ένωση με τη Συνθήκη Ειρήνης της Μόσχας.

[thumb|right|250px|Ο [Βιατσεσλάβ Μολότωφ υπογράφει συμφωνία μεταξύ της ΕΣΣΔ και της Λαϊκής Δημοκρατίας της Φινλανδίας]]

## Η Κυβέρνηση του Τεριγιόκι

## Πηγές


Λαικη Δημοκρατια
Κατηγορία:Ιστορία της Σοβιετικής Ένωσης
Κατηγορία:Πρώην κράτη της Ευρώπης
Κατηγορία:Κατεχόμενες περιοχές του Β' Παγκοσμίου Πολέμου
Κατηγορία:Πρώην μη αναγνωρισμένα κράτη
Κατηγορία:Σοβιετικές στρατιωτικές κατοχές
Κατηγορία:Λαϊκές Δημοκρατίες
Σομαλία (περιφέρεια)

:*Το άρθρο αφορά περιφέρεια της Αιθιοπίας. Για το ομώνυμο κράτος, δείτε: [[Σομαλία]]*
Η **Σομαλία** (αμχ. ትግራይ ክልል) είναι περιφέρεια της Αιθιοπίας που βρίσκεται στα ανατολικά της χώρας. Συνορεύει με τη Σομαλία και Κένυα νότια, και με τις περιφέρειες Αφάρ, Ορόμια και Ντίρε Ντάουα δυτικά. Πρωτεύουσα είναι Τζιτζίγκα. Έχει πληθυσμό περίπου 4,3 εκατ. κατοίκων και έκταση 280.000 τετ.χλμ.

## Κυριότερες εθνικότητες
* Σομαλί 96,2%
* Ορόμο 2,2%
* Αμχάρα 0,7%

Το σομαλί είναι κυριότερη γλώσσα.

## Εξωτερικοί σύνδεσμοι
* 

Κατηγορία:Περιφέρειες της Αιθιοπίας
Τα καλύτερά μας χρόνια

***Τα καλύτερά μας χρόνια*** (αγγλ.: *The Way We Were*) είναι δραματική ταινία του 1973 του Σίντνεϊ Πόλακ. Πρωταγωνιστούν οι  Μπάρμπρα Στράιζαντ κι ο Ρόμπερτ Ρέντφορντ. Προτάθηκε για 6 βραβεία Όσκαρ (μεταξύ των οποίων και Α' γυναικείου ρόλου για τη Στρέιζαντ) κι απέσπασε δύο.

## Υπόθεση
Οι παράλληλοι δρόμοι δύο συμφοιτητών, οι οποίοι γνωρίζονται κατά της δεκαετία του 1930 και ερωτεύονται παρά τις διαφορές τους. Η Κέιτι (Μπάρμπρα Στρέιζαντ) είναι μια πολιτικοποιημένη και μαχητική γυναίκα ενώ ο Χάμπελ (Ρόμπερτ Ρέντφορντ) ουδέτερος κι αδιάφορος για τα πολιτικά δρώμενα. Οι δυο τους, ο ένας στον αντίποδα του άλλου θα βρουν κοινό έδαφος στον έρωτα και θα ζήσουν μια μεγάλη ιστορία αγάπης. Μετά το κολέγιο οι δρόμοι τους χωρίζουν προσωρινά και διασταυρώνονται ξανά κατά τη διάρκεια του Β' παγκοσμίου πολέμου συνάπτουν σχέση και παντρεύονται. Οι διαφορές τους όμως είναι πολύ μεγάλες για να μπορέσουν να παραμείνουν μαζί και ας αγαπιούνται.

## Διανομή

## Παραπομπές

## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 1970
Κατηγορία:Ταινίες του 1973
Κατηγορία:Ταινίες παραγωγής Columbia Pictures
Κατηγορία:Αμερικανικές αισθηματικές δραματικές ταινίες
Κατηγορία:Αγγλόφωνες ταινίες
Κατηγορία:Ταινίες που κέρδισαν Όσκαρ Καλύτερης Πρωτότυπης Μουσικής
Κατηγορία:Δραματικές ταινίες βασισμένες σε πραγματικά γεγονότα
Μαμαντού Ντιά

Ο **Μαμαντού Ντιά** (*Mamadou Dia*, 1910-2009) ήταν Σενεγαλέζος πολιτικός, ο οποίος υπήρξε πρώτος πρωθυπουργός της χώρας από το 1957 ως το 1962, οπότε και εξαναγκάστηκε σε παραίτηση εν μέσω καταγγελιών για σχεδιασμό απόπειρας πραξικοπήματος με σκοπό την ανατροπή του προέδρου Λεοπόλντ Σεντάρ Σανγκόρ.

## Βιογραφία
Γεννήθηκε στο Κομπολέ της Σενεγάλης στις 18 Ιουλίου του 1910. Έκανε σπουδές στη σχολή Πόντι (École normale supérieure William Ponty). Η κάθοδός του στην πολιτική έγινε στη Γαλλική Δυτική Αφρική το 1948. Εξελέγη γερουσιαστής το 1949 και παραιτήθηκε από την έδρα του το 1955, όταν διορίστηκε στο πρωθυπουργικό αξίωμα από την Γαλλική Εθνοσυνέλευση. Έγινε πρωθυπουργός στις 18 Μαΐου του 1958 και διατηρήθηκε στο αξίωμα ως τις 18 Δεκεμβρίου του 1962, οπότε και η θέση καταργήθηκε. Η περίοδος της θητείας του στην πρωθυπουργία, επί προεδρίας Σενγκόρ, ήταν συχνά αμφιλεγόμενη και δεν ήταν λίγες οι φορές που οι ριζοσπαστικές σοσιαλιστικές απόψεις του Ντιά συγκρούονταν με εκείνες του μετριοπαθέστερου Σενγκόρ. Το 1962 κατηγορήθηκε ότι σχεδίαζε να ανατρέψει την κυβέρνηση με στρατιωτικό πραξικόπημα. Εξαναγκάστηκε σε παραίτηση και αμέσως μετά συνελήφθη και καταδικάστηκε σε ισόβια κάθειρξη. Παρέμεινε στη φυλακή ως το 1974 και αργότερα του δόθηκε χάρη. Στις αρχές της δεκαετίας του 1980 επεχείρησε να ξαναρχίσει την καριέρα του, ωστόσο το μικρό κόμμα του οποίου ηγείτο είχε ελάχιστη υποστήριξη. Τα τελευταία χρόνια της ζωής του είχε γίνει γνωστός επειδή σχολίαζε την πολιτική επικαιρότητα. Ο Ντιά πέθανε στο Ντακάρ στις 25 Ιανουαρίου του 2009 σε ηλικία 99 ετών.

## Βιβλιογραφία
* Pamela Cox and Richard Kessler . APRÉS SENGHOR’—A SOCIALIST SENEGAL? African Affairs. Τόμος 79, Νούμερο 316. Σελ. 327-342
*  F. Diaye, M. Printz, Tine, * Visages publics au Sénégal. 10 personnalités politiques parlent*, L'Harmattan, 1991, 260 σελ. ISBN 2-7384-0567-3
*  Babacar Ndiaye et Waly Ndiaye, *Présidents et ministres de la République du Sénégal*, Ντακάρ, 2000.

## Φιλμογραφία
* « La crise éclair qu'a vécue Dakar » (en ligne, un document audiovisuel de l'INA de 1' 23, retraçant la tentative de coup d'État de Mamadou Dia, diffusé à l'origine par les Actualités françaises le 26 décembre 1962)
* « Le Sénégal après la crise » (en ligne, un document audiovisuel de l'INA de 7' 20, proposant un bilan après le coup d'État avorté de Mamadou Dia, diffusé à l'origine au cours du Journal télévisé de l'ORTF le 27 décembre 1962)

## Έργα
* The African Nations and World Solidarity. Μετάφραση του Mercer Cook. Pp. xii, 145. Νέα Υόρκη: Frederick A. Praeger, 1961

## Εξωτερικοί σύνδεσμοι
* Un article de M. Dia qui analyse la politique économique du Président Wade en 2001 
* Ιστορία και πολιτική της Σενεγάλης Institute for Security Studies, South Africa.

## Παραπομπές


Κατηγορία:Πρωθυπουργοί της Σενεγάλης